Напэўна, многіх чытачоў збянтэжыла тут адна дэталь. Аказваецца, беларускі класік — які, паводле савецкай гістарыяграфіі, “родам з народа” — меў уласных прыгонных! Сапраўды, пра тое, што Марцінкевіч купіў маёнтак Люцінка, ведаюць усе. Але той факт, што да гэтага маёнтку дапасоўваліся падуладныя сяляне — 11 душ мужчынскага полу (жаночы пол тады не лічылі), ніхто чамусьці не згадвае. У савецкіх падручніках не было прынята пісаць пра такія дэталі біяграфіі класікаў.